open-index/open-wikipedia-markdown huggingface dataset:
சீராக்கத்தக்க கண்ணிமுடிச்சு

**சீராக்கத்தக்க கண்ணிமுடிச்சு** என்பது ஒரு தடத்தின் அளவைக் கூட்டிக் குறைக்கக்கூடியதாக அமைந்த ஒரு தட முடிச்சு ஆகும். இது இழுவை நிலையிலுள்ள ஒரு கயிற்றில் பயன்படுத்தக்கூடியது. ஒரு பொருளைச் சுற்றி எடுத்தபின் கயிற்றின் நிலைப்பகுதியில் செயல்முனையினால் உருட்டுக் கண்ணிமுடிச்சு ஒன்று முடியப்படும். தடத்தின் அளவைக் கூட்டிக் குறைப்பதன் மூலம் கயிற்றின் இழுவை பேணப்படுகின்றது.

கூடாரங்கள் அமைக்கும்போது கூடாரக் கயிற்றை இழுத்துக் கட்டுதல், மரவியலாளர்கள் மரங்களில் ஏறுதல், வ்ண்டிகளில் சுமைகளை ஏற்றிக் கட்டுதல் போன்றவற்றுக்கு இம் முடிச்சுப் பயன்படுகின்றது. பல சிறப்புக்களைக் கொண்ட இம் முடிச்சு, ஹபிள் விண்வெளித் தொலைநோக்கியைப் பழுது பார்ப்பது தொடர்பான இரண்டாவது பயணத்தில் விண்வெளி வீரர்கள் இதனைப் பயன்படுத்தினர்.

## முடியும் முறை
### #1855
#1735 ஆம் எண் கொண்ட உருட்டுக் கண்ணிமுடிச்சை அடிப்படையாகக் கொண்ட இம் முடிச்சே பிற வேறுபாடுகளிலும் கூடிய பாதுகாப்பானது ஆகும்.
 

### #1856
#1734 ஆம் எண்கொண்ட முடிச்சை அடிப்படையாகக் கொண்ட இவ் வேறுபாடு அமெரிக்காவின் சாரணர்களுக்குக் கற்பிக்கப்படுகின்ற ஒரு முடிச்சு ஆகும்.
 
## இவற்றையும் பார்க்கவும்
* முடிச்சுக்களின் பட்டியல்

## உசாத்துணைகள்

## வெளியிணைப்புகள்
*அசைவூட்டப்பட்ட முடிச்சு

பகுப்பு:முடிச்சுகள்
அச்சாணிக் கண்ணிமுடிச்சு

**அச்சாணிக் கண்ணிமுடிச்சு** (Axle hitch) என்பது அணுகுவதற்குக் கடினமான இடங்களில் முடிவதற்கு அல்லது ஊடுதலான பாதுகாப்புத் தேவைப்படும் இடங்களில் பயன்படும் ஒரு கண்ணிமுடிச்சு ஆகும். இந்த முடிச்சு வளைய முடி முடிச்சு அல்லது அதுபோன்ற வேறு முடிச்சுக்கள் இடுவதன் மூலம் முடிக்கப்பட வேண்டும்.

## மேற்கோள்கள்


## இவற்றையும் பார்க்கவும்
முடிச்சுக்களின் பட்டியல்

பகுப்பு:முடிச்சுகள்
லீலாதிலகம்

**லீலாதிலகம்**, 14 ஆம் நூற்றாண்டின் இறுதிப் பகுதியில், கேரளத்தில் எழுதப்பட்டதாகக் கருதப்படும் ஓர் இலக்கண நூல். இந்நூலில் படி ஒன்று 1908 இல் கண்டுபிடிக்கப்பட்டது. இந்நூல் கேரளத்தில் பாட்டு மரபுக்கும், மணிப்பிரவாளத்துக்கும் இடையிலுள்ள தொடர்புகளை வரையறுப்பதுடன், இசைவாகக் கலக்கக்கூடிய உள்ளூர் மற்றும் சமசுக்கிருதச் சொல் வகைகளைப் பற்றியும் எடுத்துரைக்கின்றது. இம்மணிப்பிரவாளப் பாடல்களில் சமசுக்கிருத இலக்கணமே பின்பற்றப்படவேண்டும் என்றும் இந்நூல் குறிப்பிடுகின்றது. இது, சேரநாட்டுத் தமிழில் மணிப்பிரவாளம் மூலம் சமசுக்கிருதம் எவ்வாறு படிப்படியாக ஆதிக்கம் செலுத்தியது என்பதை விளக்குகிறது. இது போன்றே கேரளத்தில் மணிப்பிரவாள நடையில் எழுதப்பெற்று, இன்றும் கிடைக்கக்கூடிய மிகப் பழம்பெரும் நூல் வைசிக தந்திரம் என்பதாகும்.

## மேற்கோள்கள்


## வெளி இணைப்புகள்
*இந்திய இலக்கிய அகராதி (ஆங்கிலம்)

பகுப்பு:கேரளம்
பகுப்பு:மணிப்பிரவாள நூல்கள்
பகுப்பு:மலையாளம்
பகுப்பு:தமிழ் மொழி வரலாறு
பாவை விளக்கு

* பாவை விளக்கு (திரைப்படம்) - சிவாஜி கணேசனின் திரைப்படம்
* பாவை விளக்கு (சிற்பம்). - விளக்கினை ஏந்தியபடி இருக்கும் சிற்பம்.
* பாவை விளக்கு (புதினம்) - அகிலனின் நாவல்
தமிழ் எழுத்து

## தனிநிலையில்
* தமிழ் எழுத்து வகை, தனியெழுத்து நிலையில் எழுத்தின் பெயர்கள்.
* மொழிமுதல் எழுத்து, மொழியின் முதலில் வரும் எழுத்து
* மொழியீறு, மொழி என்னும் சொல்லின் ஈற்றில் வரும் எழுத்து
* எழுத்து மயக்கம், சொல்லில் இணைந்து ஒலியோடு ஒலி மயங்கும் எழுத்துகள் (காண்க: மெய்யெழுத்துகளின் உடனிலை மயக்கம் என்னும் தலைப்பிலுள்ள உட்பிரிவு) 
* எழுத்துப் போலி, சொல்லில் ஓர் எழுத்து நிற்கும் இடத்தில் மற்றொரு எழுத்து நின்று சொல்லின் பொருளை மாற்றாத எழுத்து
* மகர னகர மயக்கம், உயிரெழுத்து வரும்போது மகரம் னகரமாக மாறுதல்

## புணர்ச்சியில்
* நிலைமொழித் திரிபு, முதல்+பொருள் = **முதற்பொருள்** எனத் திரிதல்
* வருமொழித் திரிபு, கண்+நன்று = **கண்ணன்று** எனத் திரிவது போன்றவை
* இருமொழித் திரிபு, அல்+திணை = **அஃறிணை** எனத் திரிவது போன்றவை
* ஓரெழுத்தொருமொழி, ஆ, ஈ, தா, நொ, து போன்றவை
* எழுத்துப்பேறு, ஓரெழுத்தொருமொழியில் கா-கான், மா-மான், ஆ-ஆன் என்பது போல் வருவன
* ஈரெழுத்தொருமொழி, கல், கடு போன்றவை
* ஒற்று மிகல், நிலாச்சோறு என்பது போன்றவை, வல்லின, மெல்லின, வகர ஒற்றுகள்
* ஒற்றுக்கெடல், மரம்+வேர்= **மரவேர்**, குளம்+நீர்= **குளநீர்** போல்வன

## மொழியியல் பார்வை
* ஒலியளவுப் பாகுபாடு (முதலெழுத்து, சார்பெழுத்து)
* ஒலியுறுப்புப் பாகுபாடு (வல்லினம், மெல்லினம், இடையினம்)
* பொருள்நோக்குப் பாகுபாடு (சுட்டெழுத்து, வினாவெழுத்து)
* சார்பொலி மயக்கம் (புணர்ச்சியில் மாறுதல்)

## மேலும் ஒப்புநோக்கம்
* பதச்சாரியை, படித்தனர் = படி+த்+த்+**அன்**+அர் போல்வன.
* சொற்சாரியை, மகத்துக்கை = மக(மகவு)+**அத்து**+க்+கை போல்வன.

## வரலாற்றுப் பார்வை
* எழுத்து
* எழுத்து முறை
* தமிழ் எழுத்து முறை, எழுத்து வளர்ச்சி முறை
* தமிழ் எழுத்து வகை
* தமிழ் எழுதும் முறைமை
* தமிழ் எழுத்துகளின் தோற்றமும் வளர்ச்சியும்

பகுப்பு:எழுத்திலக்கணம்
அபுகிடா

**அபுகிடா** (Abugida) என்பது ஒரு வகை எழுத்து முறை ஆகும். இது உயிர்மெய் எழுத்துகளை அடிப்படையாகக் கொண்டது. அபுகிடா எழுத்து முறையில் மெய்யெழுத்து உயிரெழுத்தைத் தன்னுள் கொண்டே வரும். ஏற்ற குறியிடுவதன் மூலம் அம்மெய்யெழுத்திலுள்ள உயிரெழுத்தின் ஒலியை மாற்றி அமைக்கலாம்.
எ-டு 'க'வுடன் துணைக்கால் சேர்த்தால் 'கா'ஆகிறது. இது அபுகிடாவின் ஒரு இயல்பாகும்.

உலகில் புழக்கத்தில் உள்ள எழுத்து முறைகளில் அரைப்பங்கு அளவான எழுத்து முறைகள் அபுகிடா வகையைச் சேர்ந்தவையே. இவற்றுள், தெற்காசியாவிலும், தென்கிழக்காசியாவிலும் புழக்கத்திலுள்ள தமிழி குடும்ப எழுத்து முறைகளான நகரி, தேவநாகரி, தெலுங்கு, மலையாளம், கன்னடம், சிங்களம் போன்ற எழுத்துக்களும் இவ்வபுகிடா இனத்தையே சாரும்.

## அமைப்பு
பொதுவாக, அபுகிடா முறையைச் சேர்ந்த ஒரு முழு எழுத்து ஒரு மெய்யெழுத்தைக் குறிக்கிறது. இவ்வெழுத்துக்கள் ஒன்றன்பின் ஒன்றாக ஒரு குறிப்பிட்ட திசையில் எழுதப்பட்டு வருகின்றன. உயிரொலிகள் மெய்யெழுத்துக்களில் தங்கியுள்ளன. தனியான அடையாளக் குறிகளை மெய்யெழுத்துக்களுடன் சேர்ப்பதன் மூலம் அல்லது மெய்யெழுத்திலேயே சிறிய மாற்றங்களை ஏற்படுத்துவதன் மூலம் மெய்யெழுத்துக்கு உயிரொலிகள் சேர்க்கப்படுகின்றன. தனியான அடையாளக் குறிகளைச் சேர்ப்பதற்கு எடுத்துக்காட்டாக "கா", "கி" போன்ற எழுத்துக்களையும், மெய்யெழுத்து மாறுதலடைவதற்கு எடுத்துக்காட்டாக "கு" போன்ற எழுத்துக்களையும் கொள்ளலாம். அடையாளக் குறிகளை மெய்யெழுத்துக்களுடன் சேர்க்கும்போது குறியீடுகள் மெய்யெழுத்தைத் தொடர்ந்து எழுதும் திசையிலேயே எழுத்தப்படும் என்பதில்லை. சில வேளைகளில் மெய்யெழுத்துக்கு முன்னாலோ, மேலேயோ அல்லது கீழேயோ உயிரொலிக் குறியீடு வருவது உண்டு. எடுத்துக்காட்டாக "கே", "யூ" போன்ற எழுத்துக்களைக் குறிப்பிடலாம்.

மெய்யொலி தொடர்புபடாத உயிரொலிகளைக் குறிப்பதற்கு அபுகிடா முறையில் இரண்டு வழிகள் கையாளப்படுகின்றன. 
* ஒலியற்ற மெய்யெழுத்து உரிய உயிரெழுத்துக் குறியீடுகளுடன் பயன்படுதல்.
* மெய்யெழுத்தில் சார்ந்திருக்கக்கூடிய உயிரொலிக் குறியீடுகளிலும் வேறான தனி மெய்யெழுத்துக்கள் பயன்படுதல்.

உயிரொலித் தொடர்பற்ற மெய்யொலிகள் பின்வரும் முறைகளில் ஒன்றால் வெளிப்படுகின்றன.
* உயிரொலி இல்லாமையைக் காட்டுவதும், மெய்யெழுத்தைச் சார்ந்திருப்பதுமான ஒரு குறியீட்டின் பயன்பாடு.
* சார்ந்திருக்கும் உயிர்க் குறியீடு எதுவும் இல்லாமை.
* சார்ந்திருக்கும் ஒலியிலா உயிர்க் குறியீட்டின் பயன்பாடு.
* இரண்டு மெய்களை இணைக்கும் கூட்டெழுத்துக்களில் முதல் எழுத்து உயிரின்றி ஒலித்தல்.
* சிறிய சார்ந்திருக்கும் குறியீடு, வேறுபட்ட முறையில் இடப்படும் முழு மெய்யெழுத்து அல்லது தனியான குறியீடு.

## வகைகள்
அபிகுடா எழுத்து முறையில் ஓரளவுக்கு வேறுபாடாகச் செயற்படும் மூன்று வகைகள் உள்ளன.
* பிராமியக் குடும்பம்: அபிகுடா முறையில் மிகப் பெரியதும், மிகப் பழையதுமான வகை இதுவாகும். தெற்காசியா, தென்கிழக்காசியா ஆகிய பகுதிகளில் புழங்கும் இம் முறையில் உயிரொலிகள் அடையாளக் குறிகளினாலோ, கூட்டெழுத்துக்களினாலோ அல்லது உயிரொலி அகற்றும் குறியீடுகளினாலோ காட்டப்படுகின்றன. 
* எதியோப்பியக் குடும்பம்: இம் முறையில் மெய்யெழுத்துக்களின் வடிவத்தை மாற்றுவதன் மூலம் உயிரொலிகள் குறிக்கப்படுகின்றன. இவற்றில் ஒன்று இறுதி மெய்யையும் குறிக்கப் பயன்படுகின்றது.
* கிரீ குடும்பம்: மெய்யெழுத்துக்களைச் சுழற்றுவதன் மூலம் அல்லது இடம்-வலமாகவோ மேல்-கீழாகவோ மாற்றுவதன் மூலம் உயிரொலிகள் குறிக்கப்படுகின்றன. இறுதி மெய்கள் சிறப்புக் குறிகளினால் அல்லது மெய்யெழுத்தை உயர்த்தி எழுதுவதன் மூலம் குறிக்கப்படுகின்றன.

## காண்க
* தமிழ்
* கிரந்தம்
* மொழியொலியியல்

## மேற்கோள்கள்

பகுப்பு:மொழியியல்
மீயுரை பரிமாற்ற நெறிமுறை

**மீயுரை பரிமாற்ற நெறிமுறை** என்பது இணையத்தில் எவ்வாறு உலாவிகள், வலைத்தள வழங்கிகள், மற்றும் இதர வலை ஒருங்கியங்கள் தமக்கிடையேயான தகவல் பரிமாற்றத்தை வரையறை செய்யும் நெறிமுறை ஆகும். இதன் மூலமே உலகளாவிய வலை செயற்படுகிறது. ஆங்கிலத்தில் இது Hypertext Transfer Protocol (HTTP) எச்.டி.டி.பி என அறியப்படுகிறது.

நமது வங்கிக் கணக்கு, மின்சாரக் கட்டணம், தொலைபேசிக் கட்டணம், பயண முன்பதிவு போன்றவைகளை நாம் இணையதளங்கள் மூலம் செய்யும் போது நம்முடைய வங்கிக் கணக்கு எண், கடவுச் சொல் போன்றவைகளை யாரும் திருடி விடாமலும் இவைகளை எந்த இடத்திலும் சேமிக்காமலும்  இருக்க https (hyper text transfer protocol secure)மீயுரை பரிமாற்ற  நெறிமுறை  பாதுகாப்பு  உதவுகிறது.

பகுப்பு:இணைய நெறிமுறைகள்
பகுப்பு:கணினிப் பிணையமாக்கம்
பகுப்பு:1991 அறிமுகங்கள்
சத்தியேந்திர நாத் போசு

**சத்தியேந்திர நாத் போசு** (*Satyendra Nath Bose*, வங்காளம்: সত্যেন্দ্র নাথ বসু, 1 சனவரி 1894 - 4 பெப்ரவரி 1974) இந்திய இயற்பியலாளர் ஆவார். மேற்கு வங்காளத்தைச் சேர்ந்த இவர் கணித இயற்பியலில் சிறப்புப் பயிற்சி பெற்றவர். இவர் 1920களில் குவாண்டம் பொறிமுறையில் மேற்கொண்ட ஆய்விற்காகவும் அதன் மூலம் போசு-ஐன்ஸ்டைன் செறிபொருள், போசு-ஐன்ஸ்டைன் புள்ளியியல் போன்ற தத்துவங்களுக்காகவும் அறியப்படுகிறார். இயற்பியலில் நோபல் பரிசு பெற்றவரான பால் டிராக் என்பவரால் போசான் வளிமத்திற்கு இவரது நினைவாக இப்பெயர் சூட்டப்பட்டது. அறிவியலில் இவர் ஆற்றிய பங்களிப்பைப் பாராட்டி இந்தியாவின் இரண்டாவது உயரிய விருதான பத்ம விபூசன் இந்திய அரசால் 1954ல் வழங்கப்பட்டது.

## போசு-ஐன்ஸ்டைன் புள்ளியியல் உருவான வரலாறு
மட்டுவ இயற்பியல் (குவாண்டம் இயற்பியல்) உருவாகக் காரணமாயிருந்த பிளாங்கின் 'தெர்மோடைனமிக் உண்ட் வாமஸ்டிராலங்' என்ற புத்தகத்தில் ஊகத்தின் அடிப்படையில் பிளாங்கு ஒரு சமன்பாட்டை எழுதியிருந்தார்.

*உனக்கு ஐயத்திற்கிடமின்றி ஏற்புடையதாக இல்லாத வரையில் எந்த ஒரு கருத்தையும் ஒப்புக்கொள்ளாதே* என்ற குறிக்கோள் கொண்டிருந்த சத்யேந்திரநாத்தால் பிளாங்கின் வழிமுறையை ஏற்க முடியவில்லை. உடனே அதை வேறு வழிமுறையைக் கையாண்டு திருத்தம் செய்கையில் பிறந்தது தான் போசு-ஐன்ஸ்டைன் செறிபொருள்  இதைச் செய்தபோது போசுக்கு வயது முப்பது. மேலும் இவர் போசு-ஐன்ஸ்டைன் புள்ளியியல் மற்றும் போசு வளிமம் ஆகியவற்றை கண்டுபிடித்தார்.

## கல்லூரி ஆசிரியராக
1916இல் சத்யேந்திரநாத் 'அறிவியல் பல்கலைக்கல்லூரி'யில் ஆசிரியராக சேர்ந்தபோது அவருடன் ஆசிரியப்பணியில் சேர்ந்தவர் மேக்நாத் சாகா. அங்கு பணிபுரிந்த ஆசிரியர்களும் விரிவுரையாளர்களும் பழைய இயற்பியலையே கற்பித்துக் கொண்டிருந்த நிலையில் இவ்விருவரும் நடப்பு இயற்பியலில் ஏற்பட்டுக் கொண்டிருந்த புரட்சிகரமான புதிய தத்துவங்களைப் பற்றி அறிவதிலும் அவற்றைக் கற்பிப்பதிலும் ஆர்வம் செலுத்தினர்.

## செர்மன் கற்றல்
ஐன்ஸ்டைனின் சார்பியல் தத்துவம் அடங்கிய ஆய்வுக்கட்டுரையை பெரும் சிரமத்திற்குப் பின்னர் பெற்றனர் சத்யேந்திரநாத்தும் சாகாவும். (முதல் உலகப்போர் நடந்து கொண்டிருந்த காலம் அல்லவா!) பின்னர் தான் தெரிந்தது, கட்டுரை செர்மன் மொழியில் இருந்தது என்று. போசு மனம் தளராதவர் அல்லவா! தானும் கற்று, சாகாவிற்கும் செர்மன் மொழியைக் கற்றுத்தந்து, பின்னர் அந்த ஆய்வுக்கட்டுரையை இருவரும் படித்தனர்!! அதை ஆங்கிலத்திலும் மொழிபெயர்த்தனர். ஐன்ஸ்டைனின் சிறப்புச் சார்புக் கோட்பாடு ஆய்வுக்கட்டுரையை முதலில் ஆங்கிலத்தில் மொழிபெயர்த்தவர்கள்  என்ற பெருமையை அடைந்தனர்.

## மேற்கோள்கள்

## வெளி இணைப்புகள்
* போசுவின் வாழ்க்கைக் குறிப்பு - 
* Satyendra Nath Bose 

பகுப்பு:1894 பிறப்புகள்
பகுப்பு:1974 இறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:இந்திய அறிவியலாளர்கள்
பகுப்பு:வங்காள அறிவியலாளர்கள்
பகுப்பு:மாநிலங்களவை நியமன உறுப்பினர்கள்
பகுப்பு:மேற்கு வங்காள அறிவியலாளர்கள்
ஜூன்கோ டபெய்

thumbnail
ஜப்பானில் பிறந்த **ஜூன்கோ டாபி** (Junko Tabei) 10வயதாக இருக்கும் போதே மலையேறும் பயிற்சியில் சேர்ந்தார். ஜப்பானில் உள்ள நாசுமலை சிகரத்தில் ஏறுவதற்கு பயிற்சி பெற்றார்.
டோக்கியோ அருகில் உள்ள  ஷோவா பெண்கள் பல்கலைக்கழகத்தில் ஆங்கில  இலக்கிய பட்டம்  பெற்றார். படிக்கும் போதே மலையேறும் கிளப் ஒன்றில் உறுப்பினராக சேர்ந்தார். 1969ம் ஆண்டில்  பெண்கள் மலையேறும் கிளப் தொடங்கினார். இதற்கு ஜப்பான் பெண்கள் மலையேறும் கிளப் என்று பெயரிட்டார்.
திருமணத்துக்கு பின்னர் கணவருடன் இணைந்து பல சிகரங்களில் மலையேறும் பயிற்சிகளை மேற்கொண்டார். ஜப்பானில் உள்ள புஜி மலை உள்ளிட்ட சில உயரமான சிகரங்களில் ஏறி பயிற்சி பெற்றார். சுவிஸ் ஆல்ப் மலை சிகரங்களில் உள்ள மாட்டர்ஹார்னிலும் மலையேறும் பயிற்சி பெற்றார்.
பல பயிற்சிகளின் காரணமாக 1972ம் ஆண்டு ஜப்பானின் மிகச்சிறந்த மலையேறும் பெண் பயிற்சியாளர் என்ற பெயரை பெற்றார்.  இதையடுத்து ஜப்பானில் இருந்து வெளிவரும்  யோமியுரி நாளிதழ் மற்றும் நிகான் தொலை காட்சி ஆகியவை இணைந்து ஜப்பானில் உள்ள பெண்கள் மலையேறும் குழுவை எவரஸ்ட் சிகரத்துக்கு அனுப்ப முடிவு செய்தன. ஜூன்கோ டாபி உட்பட 15 பெண்களை தேர்வு செய்தனர். இதற்காக அவர்களுக்கு கடுமையான பயிற்சிகள் அளிக்கப் பட்டன.
1975ம் ஆண்டின் தொடக்கத்தில் காத்மாண்டுவுக்கு அனுப்பப்பட்டனர். அங்கு உள்ளூரை சேர்ந்த 9 பேரை வழிகாட்டிகளாக அழைத்துக்கொண்டனர்.
1953ஆம் ஆண்டு எவரஸ்ட் சிகரத்தை அடைந்த எட்மண்ட் இல்லரி, டென்சிங் நோர்கே ஆகியோர் சென்ற வழியில் பெண்கள் குழுவினர் எவரஸ்ட் சிகரத்தை நோக்கி சென்றனர்.
மே மாதம் எவரஸ்ட் சிகரத்தில் 6 ஆயிரத்து 300 மீட்டர் உயரத்தை அடைந்து அந்த பகுதியில் கூடாரம் அமைத்து தங்கியிருந்தனர். அப்போது அந்த பகுதியில் தீடீரென பனிப்பாறைகள் சரிந்தன. எல்லா பெண்களும் பனிப்பாறைக்கு அடியில் புதைந்து போயினர். ஜூன்கோ டாபியும் சுயநினைவை இழந்து விட்டார். அந்த சமயத்தில் ஒரு வழிகாட்டி ஜூன்கோ டாபி உள்ளிட்ட பெண்களை மீட்டார். அதன் பின்னர் 12 நாள் கழித்து  ஜூன்கோ டாபி மட்டும்  1975ம் ஆண்டு இதே  நாளில்  எவரஸட் சிகரத்தை அடைந்தார்.
இதைதொடர்ந்து மேலும் பல சாதனைகளை செய்தார். இப்போது 61வயதாகும் இவர் வயதுகாரணமாக  மலையேறும் சாதனைகளை குறைத்துக்கொண்டார்.

## மேற்கோள்கள்

பகுப்பு:மலையேற்ற வீரர்கள்
பகுப்பு:1939 பிறப்புகள்
பகுப்பு:2016 இறப்புகள்
அல்பா லூலியா

**அல்பா லூலியா** என்பது, ருமேனியாவின் டிரான்சில்வேனியாவில், அல்பா கவுண்டியில் உள்ள ஒரு நகரம் ஆகும். 66,747 மக்கள்தொகை கொண்ட இந் நகரம் மூரெசு ஆற்றங்கரையில் அமைந்துள்ளது. 1541 முதல் 1690 வரையில் டிரான்சில்வேனியாவின் தலை நகரமாக இது இருந்தது. இந்த நகரம், ருமேனியர், ஹங்கேரியர் ஆகிய இரு பகுதியினருக்குமே வரலாற்று முக்கியத்துவம் வாய்ந்த ஒரு நகரமாக விளங்குகிறது.

## மேற்கோள்கள்

பகுப்பு:உருமேனியா
வின்கா குறியீடுகள்

"வின்கா எழுத்துக்கள்", "பழைய ஐரோப்பிய எழுத்து" போன்ற பெயர்களாலும் குறிக்கப்படும் **வின்கா குறியீடுகள்** என்பன தென்கிழக்கு ஐரோப்பாவில் கண்டுபிடிக்கப்பட்ட வரலாற்றுக்கு முந்தியகாலத் தொல்பொருட்களில் காணப்படும் குறியீடுகளைக் குறிக்கும். சில ஆய்வாளர்கள், கிமி 6000-4000 ஆண்டுக் காலப் பகுதியில் இப் பகுதியில் வாழ்ந்த வின்கா பண்பாட்டினரின் மொழிக்குரிய எழுத்துக்களாக இவை இருக்கலாம் எனக் கருதுகின்றனர். எனினும் பலர் இது குறித்து ஐயம் தெரிவிக்கின்றனர். மிகவும் சுருக்கமான குறியீடுகளையும், திரும்பத்திரும்ப வரும் குறியீடுகள் குறைவாக இருப்பதையும் சான்றாகக் காட்டி இது ஒரு எழுத்துமுறையைச் சார்ந்த எழுத்துக்களாக இருக்க முடியாது என இவர்கள் கூறுகின்றனர். இதுவரையில் கிமு 3000 ஆண்டுக் காலப்பகுதியில் உருவான சுமேரிய ஆப்பெழுத்துக்களே உலகின் முதல் எழுத்து முறையாகப் பொதுவாக ஏற்றுக்கொள்ளப் பட்டுள்ளது. எனவே வின்கா குறியீடுகள் ஒருவகை எழுத்துக்கு முந்திய குறியீடுகளாக இருக்கலாம் எனக் கருதப்படுகிறது. இக் குறியீடுகள் பொருள் குறித்திருக்கக் கூடும் எனினும் மொழியொன்றை எழுதப் பயன்பட்டிருக்க முடியாது எனப்படுகின்றது.

## இவற்றையும் பார்க்கவும்
* தார்த்தாரியா வில்லைகள்

## வெளியிணைப்புகள்
* வின்கா-டோர்டோசு குறியீடுகள் ஆம்னிகுளொட்.காமில் இருந்து. 
* பழைய ஐரோப்பிய எழுத்து முறையில் எண் முறைகள் - எரிக் லெவின் ஆல்ட்சுக்குலர் 
* பழைய ஐரோப்பிய எழுத்துக்கள்: மேலும் சான்றுகள் - சான் எம். எம். வின் 

பகுப்பு:வாசித்துப் புரிந்துகொள்ளப்படாத குறியீடுகள்
பகுப்பு:புதிய கற்கால ஐரோப்பா
பகுப்பு:தொல்பொருட்கள்
திடீர் நினைவகம்

[thumb|right|ஒரு [யுஎஸ்பி ஃபிளாஷ் டிரைவ். இடது பக்கம் உள்ளது திடீர் நினைவகம். வலது புறம் உள்ளது திடீர் நினைவகம் செயலி.]]

**திடீர் நினைவகம்** (*flash memory*) என்பது ஒரு வகை படிப்பு நினைவகம் (ROM). ஒரு பதிமுறைமையில் திடீர் நினைவகத்தில் தொடக்க நிரற்றொடரை (bootup code) பதிந்துக் கொள்ளப்படுகிறது. இவ்வகை நினைவகங்கள் புகைப்படக்கருவிகள், அலைபேசிகள், சலவைப்பெட்டிகள், சீருந்து பதிமின்னணுவில் (car embedded electronics), பொதுவாக அனைத்து பதிபயனகங்களில் (embedded applications) பிரபலமாகிவிட்டது.

இரண்டு வகைகளான திடீர்நினைவகச் சாதனங்கள் தயாரிக்கப்படுகின்றன. முதல் வகை இல்லல்லது திடீர்நினைவகம். முதல் வகை இல்லல்லது திடீர்நினைவகம் (NOR flash). இதில் நிரற்றொடர் செயற்பாடு (code execution) விரைவானது. ஆனால் அழிப்பு மந்தமானது. கடந்த ஆண்டுகளாக இந்த வகை திடீர் நினைவகம் பிரபலமாக இருந்து வந்தது. அண்மைக் காலங்களாக இல்லும்மை திடீர்நினைவகம் (NAND) மிகவும் புழக்கத்தில் பயன்பட்டு வருகிறது. இவ்வகை திடீர்நினைவகம் இல்லும்மை வகையை விட அதிகக் கொள்ளளவில் கிடைக்கிறது.

## வரலாறு
டாக்டர் Fujio Masuoka 1980ஆம் ஆண்டு தோஷிபாவில் வேலை செய்யும் போது திடீர் நினைவகம் (இல்லல்லது திடீர்நினைவகம் மற்றும் இல்லும்மை திடீர்நினைவகம்)
கண்டுபிடிக்கப்பட்டது.

## அறுவை கொள்கைகளை

## வரம்பெல்லைகள்
### தொகுதி அழிப்பு
திடீர் நினைவகம் பன் வழி முறையில்  திட்டமிடப்பட்ட ஒரு பைட்டை பயில முடியும் ஆனால் ஒரு பிட்டை அழிக்க முழு பகுதியை அழிக்க வேண்டியுள்ளது.
அழிவுபட்டபின் முழு பகுதியும் எண் ஒன்றால் அக்ரமிப்பு செய்யப்படுகிறது ,இதன் பிறகு திட்டமிடல் செய்துகொள்ளமுடிகிறது.ஒருபொழுது ஒரு பிட்டை ஒன்றனால் மறுபடியும் அதை புஜியம் ஆக மாற்ற ழூழு பகுதியையும் அழிக்கவேண்டியுள்ளது.

### நினைவக உடைகள்
மற்றொரு வரையறை என்னவென்றால் கட்டுப்பாடான நிரல் அழித்தல் சுழற்சி, அதாவது 1,00,000 முறை மட்டுமே அழிக்கும் திறன் மிகுந்தால் நினைவக உடைகள் எற்படும். இன்று இது 10 லட்சமாக உயர்வு கண்டுள்ளது.

## மேற்கோள்கள்

பகுப்பு:கணினி அறிவியல்
பகுப்பு:சப்பானியக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்
மே 10, 2009 ரொறன்ரோ மறியல் போராட்டம்

**கார்டினர் மறியல் போராட்டம்** என்பது மே 10, 2009 அன்று ரொறன்ரோவின் முக்கிய நெடுஞ்சாலை சந்தியான கார்டினரை மறித்து, கனடிய சட்டத்தை மீறி செய்யப்பட்ட எதிர்ப்புப் போராட்டம் ஆகும். ஈழப்போரின் இறுதி கட்டத்தில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிர்ப்புப் போராட்டத்தில் இருந்த தமிழர்கள் இப்போராட்டத்தை முன்னெடுத்தனர்.  சில நூறு தமிழர்களும், சில பத்து பல்லினத்தவரும் நடத்திய இப்போராட்டம் சுமார் 7 மணி நேரம் வரை நீடித்து, போக்குவரத்தை தடுத்தது பல்லாயிரக்கணக்கானா பயணிகளை இடைஞ்சல் செய்தது.  கனடிய எதிர்கட்சித் தலைவர் இந்த விடயதை நாடாளுமன்றத்தில் எடுத்துரைப்பதாக வாக்குறுதி தந்த பின்பு இச் சாலையை விட்டு தமிழர்கள் விலகினார்கள்.

## சட்டத்தை மீறுதல்
ஒரு முக்கிய நெடுஞ்சாலையை மறித்துப் போராட்டம் செய்வது சட்டத்தை மீறும் செயலாகும்.  பயணிகளின் வாகனங்களை மறித்து சூழ்ந்து கொண்டதும் சட்டத்துக்கு புறம்பான செயலாகும்.  இதில் சில பயணிகள் தமது வாகனங்களை விட்டு விட்டு கால் நடையாக சென்றனர்.  இப்போராட்டத்தில் ஏற்பட்ட கைகலப்பில் மூன்று தமிழர்கள் கைது செய்யப்பட்டனர்.

## விமர்சனம்
சட்டத்தை மீறுவது உட்பட இப் போராட்டம் பல்வேறு விமர்சனங்களை எதிர்நோக்கியது.

### பொதுமக்கள் மதிப்பை பெறாதல்
இப் போராட்டம் ரொறன்ரோ பொது மக்களை இடருக்கு ஈடுபத்தியதால், இது பொதுமக்கள் தமிழ் மக்களின் பிரச்சினை நோக்கி ஒரு நல்ல நிலையை எடுப்பதற்கு தடையாக இருக்கும் என்ப்படுகிறது.

### ஊடகங்களில் விமர்சனம்
பெரும்பான்மை மைய ஊடகங்கள், குறிப்பாக வலது சாரி ஊடகங்கள் இப்போராட்டத்தை மிகவும் விமர்சித்து செய்திகள் வெளியிட்டன.  குழ்ந்தைகளை ஈடுபடுத்தியது குறிப்பாக விமர்சிக்கப்பட்டது.  இதில் ஈடுபட்ட இளையோர் போராட்டத்தின் உண்மையான இலக்கை அறியாமல், கைக்கலப்பில் ஈடுபடுவதில் அக்கறை காட்டியதாக விமர்சிக்கப்பட்டது.  போராட்டக்காரர்கள் என்ன எதிர்பாக்கிறார்கள் என்றும் கேள்வி முன்வைக்கப்பட்டது.  புலிகளை சரணடைய செய்யுமாறு போராட்டம் நடத்தினால் பொது மக்கள் படுகொலைகள் தடுக்கப்படலாம் என்றும் பரிந்துரைகளை சிலர் முன்வைத்தனர்.

## இவற்றையும் பாக்க
* மே 11, 2009 இலண்டன் மறியல் போராட்டம்

## வெளி இணைப்புகள்
* Premier, mayor warn Tamils
* Tamil protest surprises Toronto

பகுப்பு:மறியல் போராட்டங்கள்
பகுப்பு:கனேடியத் தமிழர் வரலாறு
பகுப்பு:2009 நிகழ்வுகள்
காற்பந்தாட்டங்கள்

**காற்பந்தாடங்கள்**:
*காற்பந்தாட்டம்(Association Fooball)
*இரக்பி காற்பந்தாட்டம்(Rugby)
*கேயளிக்கு காற்பந்தாட்டம்(Gaelic Football)
*அமெரிக்க காற்பந்தாட்டம்(American Football)
*ஆசுத்திரேலிய விதிகள்(Australian Rules)
*கனேடியன் காற்பந்தாட்டம்(Canadian Football)
*சர்வதேச விதிகள் காற்பந்தாட்டம்(International Rules Football)
*உதைப்பந்து(Kickball)
இரக்பி

**இரக்பி** (*Rugby*) என்ற தலைப்பில் உள்ள கட்டுரைகள் இங்கு பட்டியலிடப்படுகின்றன.

## இரக்பி காற்பந்தாட்டங்கள்
*இரக்பி காற்பந்தாட்டம்
**இரக்பி யூனியன்
**இரக்பி லீக்கு
**இரக்பி செவன்ஸ்
**தோடு இரக்பி
**டேக் இரக்பி
**குறும் இரக்பி

## ஏனைய இரக்பி ஆட்டங்கள்
*இரக்பி பைவ்ஸ்
*நீரடி இரக்பி
*சக்கர நாற்காலி இரக்பி

## இடங்கள்

### இங்கிலாந்து
*இரக்பி, வார்க்குவிக்சயர்
*இரக்பி தொடர்வண்டி நிலையம்
*இரக்பி பள்ளிக்கூடம்
*இரக்பி அண்டு கேனில்வர்த்து(UK Parliament constituency)
*இரக்பி (UK Parliament constituency), முன்னாள் கான்ச்டிடுவென்சி

### ஆசுத்திரேலியா
*இரக்பி, நியூ சவுத் வேல்ஸ்

### நியூசிலாந்து
*இரக்பி பூங்கா அரங்கம்

### அமெரிக்க ஐக்கிய நாடுகள்
*இரக்பி, இந்தியானா
*இரக்பி, புரூக்ளின், நியூயார்க்
*இரக்பி, வட டகோடா
*இரக்பி அமட்ரக் ஸ்டேஷன்
*இரக்பி, தெனிஸி

## மற்றவைகள்
*இரக்பி பூங்கா, சுகாத்லாந்து
*இரக்பி (ஆட்டோமொபைல்)
*இரக்பி ரேடியோ ஸ்டேஷன்
*இரக்பி ரால்ப் லௌரென்
*பாரான் இரக்பி
*இரக்பி சிமென்ட்

----
வரிவடிவம்

**வரிவடிவம்** (grapheme) என்பது எழுத்து மொழியின் அடிப்படை அலகு ஆகும். இது, எழுத்துக்கள்; எண்கள்; முற்றுப்புள்ளி, காற்புள்ளி முதலிய குறியீடுகள் போன்ற உலக எழுத்து மொழியில் உள்ள எல்லாத் தனித்தனிக் குறிகளையும் உள்ளடக்கும்.

ஒலியன் எழுத்தமைவு (phonemic orthography) முறையில் வரிவடிவங்கள் ஒலியன்களோடு ஒத்து அமைகின்றன. ஒலியன்களோடு முழுமையாக ஒத்துவராத எழுத்துக் கூட்டல் முறைகளைக் கொண்ட ஆங்கிலத்தைப் போன்ற எழுத்து முறைகளில் ஒரு ஒலியனுக்குப் பல வரிவடிவங்கள் இருப்பதுண்டு. இத்தகையவை இருகூட்டெழுத்து (digraph), முக்கூட்டெழுத்து (trigraph) என அழைக்கப்படுகின்றன. எடுத்துக்காட்டாக "ship" என்னும் சொல்லில் "s", "h", "i", "p" என்னும் நான்கு வரிவடிவங்கள் உள்ளன எனினும், "s", "h" ஆகிய வரிவடிவங்கள் ஒருமித்து "sh" என்னும் ஒரு ஒலியனையே குறிப்பதனால் மூன்று ஒலியன்களே உள்ளன. "sh" ஒரு "இருகூட்டெழுத்து" ஆகும். சில வேளைகளில் ஒரு வரிவடிவம் இரண்டு ஒலியன்களை ஒருமித்துக் குறிப்பதும் உண்டு. எடுத்துக்காட்டாக, ஆங்கிலச் சொல்லான box (பாக்ஸ்) என்பதில் "x" என்னும் வரிவடிவம் "க்" "ஸ்" என்னும் இரண்டு ஒலியன்களைக் குறிக்கிறது.

ஒரு வரிவடிவம் ஒன்றுக்கு மேற்பட்ட மாற்று வரிவடிவங்களால் குறிக்கப்படக்கூடும். எடுத்துக் காட்டாக ஆங்கில மொழியில் "A", "a" போன்றவற்றைக் குறிப்பிடலாம்.

## மேலும் காண்க
* மாற்றெழுத்து (Allograph)
* இருகூட்டெழுத்து (Digraph)
* முக்கூட்டெழுத்து (Trigraph)

## மேற்கோள்கள்


பகுப்பு:அச்சுக்கலை
பகுப்பு:மொழியியல்
அசுட்டெக் எழுத்துக்கள்

**அசுட்டெக் எழுத்துக்கள்** (Aztec writing) அல்லது **நகுவாட்டில் எழுத்துமுறை** என்பது நடு மெக்சிக்கோவில் வாழ்ந்த நகுவா மக்களால் பயன்படுத்தப்பட்ட எழுத்து முறை ஆகும். இது படவெழுத்து, கருத்தெழுத்து ஆகிய முறைகளைத் தழுவியது. எசுப்பானிய ஆக்கிரமிப்பாளர் நடு அமெரிக்காவைக் கைப்பற்றியபோது பெரும்பாலான அசுட்டெக் நூல்களை எரித்துவிட்டனர். மெண்டோசா நூல், போர்போனிக்கசு நூல், ஒசுனா நூல் போன்ற சில நூல்களே எஞ்சின.

அசுட்டெக் எழுத்துக்கள் சொற்களைக் குறிக்காமல் சில கருத்துக்களையே குறிப்பதனால் இதனை ஒரு உண்மையான எழுத்துமுறையாகக் கொள்ள முடியாது. பலர் இதனை ஒரு தொடக்க எழுத்துமுறையாகவே கொள்கின்றனர்.

## மேற்கோள்கள்

பகுப்பு:எழுத்து முறைகள்
தார்த்தாரியா வில்லைகள்

**தார்த்தாரியா வில்லைகள்** என்பன ருமேனியாவில் உள்ள தார்த்தாரியா என்னும் இடத்தில் கண்டுபிடிக்கப்பட்ட மூன்று களிமண் வில்லைகளைக் குறிக்கும். இவ் வில்லைகளில் காணப்படும் குறியீடுகள் தொல்லியலாளர்கள் மத்தியில் சர்ச்சைகளை உருவாக்கின. சிலர் இவ் வில்லைகளில் காணப்படுபவை முறையான எழுத்துக்களே என்றும் அவையே உலகில் தோன்றிய முதல் எழுத்துக்கள் என்றும் கூறுகின்றனர் சிலர் அதை மறுக்கின்றனர்.

## கண்டுபிடிப்பு
இவ்வில்லைகள் 1961 ஆம் ஆண்டில் பெயர்பெற்ற அல்பா லூலியா என்னும் நகரிலிருந்து 30 கிலோமீட்டர் தொலைவில் உள்ள ஒரிடத்தில் கண்டுபிடிக்கப்பட்டன. குளூச் அருங்காட்சியகத்தைச் சேர்ந்த நிக்கோலே விலாசா (Nicolae Vlassa) என்பவர் அகழ்வாய்வு ஒன்றின்போது இந்தச் சுடப்படாத களிமண் வில்லைகளைக் கண்டெடுத்தார். இவற்றுடன், கல், களிமண் ஆகியவற்றால் செய்யப்பட்ட சிறிய உருவங்களும், ஒரு கையணியும், வளர்ந்த ஆண் ஒருவருடைய எரிந்து உடைந்த எலும்புகளும் கிடைத்தன. இரண்டு வில்லைகள் செவ்வக வடிவம் கொண்டவை, ஒன்று வட்ட வடிவமானது. இவை அனைத்தும் மிகவும் சிறிய அளவு கொண்டவை. வட்ட வில்லை 6 சதமமீட்டர் விட்டம் கொண்டது. இவற்றுள் வட்ட வில்லையிலும், செவ்வக வில்லை ஒன்றிலுமாக இரண்டு வில்லைகளில் துளைகள் இடப்பட்டுள்ளன.

மூன்று வில்லைகளிலுமே அவற்றின் ஒரு பக்கத்தில் குறியீடுகள் காணப்படுகின்றன. இவற்றில் உள்ளது போன்ற குறியீடுகள் சேர்பியாவில் உள்ள வின்கா என்னுமிடத்தில் அகழ்ந்தெடுக்கப்பட்ட மட்பாண்டங்களிலும் தெற்கு பால்க்கன் பகுதிகளில் உள்ள வேறு பல இடங்களிலும் எடுக்கப்பட்ட பொருட்களிலும் காணப்படுகின்றன. துளையிடப்படாத வில்லையில் கொம்புள்ள ஒரு விலங்கும், இன்னொரு உருவமும், ஒரு மரக் கிளையும் உள்ளன. மற்ற வில்லைகளில் பலவிதமான பண்பியல் (abstract) குறியீடுகள் காணப்படுகின்றன. புதைப்பின் காரணம் என்னவெனத் திளிவாகத் தெரியவில்லை, ஆனால், புதைக்கப்பட்ட உடல் ஒரு ஆவியேறிப் பேசுபவருடையதாக இருக்கலாம் எனச் சொல்லப்படுகின்றது.

## வெளியிணைப்புகள்
*"தார்த்தாரிய வில்லைகளில் காணப்படும் குறியீடுகள் ருமேனிய நாட்டார் கலிகளிலும் காணப்படுகின்றன", by Ioana Crişan.
*"மிலேடி தார்த்தாரியாவும் தார்த்தாரியா வில்லைகளின் கண்டுபிடிப்பும், by மார்க்கோ மெர்லினி

பகுப்பு:தொல்பொருட்கள்
மெல்வில் தீவு, ஆஸ்திரேலியா

**மெல்வில் தீவு** (*Melville Island*) ஆஸ்திரேலியாவின் வட மண்டலத்தில் கிழக்குத் திமோர் கடலில் அமைந்துள்ளது.

இத்தீவின் பெரிய நகரம் மிலிகபிட்டி, இதன் மக்கள் தொகை 559 பேர். இரண்டாவது பெரிய நகரம் பிலான்கிம்பி, இங்கு 440 பேர் வசிக்கிறார்கள். இவர்களை கிட்டத்தட்ட 30 பேர் வெவ்வேறு இடங்களில் வசிக்கிறார்கள்.

மெல்வில் தீவு டாஸ்மானியாவுக்கு அடுத்தபடியாக ஆஸ்திரேலியாவின் இரண்டாவது பெரிய தீவாகும். இதன் பரப்பு 2,234 மைல்² (5,786 கி.மீ.²). டிவி மொழியில் இது **யெர்மால்னர்** என அழைக்கப்படுகிறது. இத்தீவின் தென் முனையில் 55 மீட்டர்கள் தொலைவில் இரிட்டிட்டு தீவு உள்ளது. இதன் பரப்பளவு 1.7 கி.மீ.².

மெல்வில் தீவும், பாத்தர்ஸ்ட் தீவும் இணைந்து டிவி தீவுகள் என அழைக்கப்படுகின்றது.

1644 ஆம் ஆண்டு இத்தீவைக் கண்டுபிடித்த ஐரோப்பியர் ஏபெல் டாஸ்மான் எனக் கருதப்படுகிறது.

இதன் காலநிலை வெப்பவலயத்தைச் சேர்ந்தது.

## வெளி இணைப்புகள்
*டிவி நீல ஆட்சி 
*டிவி கலை
*சுற்றுலாத் துறை 

பகுப்பு:வட ஆள்புலம்
பகுப்பு:ஆஸ்திரேலியத் தீவுகள்
டெக்னாலச்சி ரிவ்யூ

**டெக்னாலச்சி ரிவ்யூ** (*Technology Review*) என்பது மாசாச்சூசெட்சு தொழில்நுட்பக் கல்வி நிலையத்தால் வெளியிடப்படும் அறிவியல் தொழில்நுட்ப இதழ்.  இது 1899 ம் ஆண்டில் இருந்து வெளிவருகிறது.  அறிவியல் தொழில்நுட்பத் துறைகளின் உயர் சிந்தனைகளையும் தகவல்களையும் வெளியிடுவதில் இது ஒரு முன்னணி இதழ்.  இந்த இதழ் ஒவ்வொரு ஆண்டும் 100 சிறந்த புத்தாக்கர்கள் பற்றிய ஒரு பட்டியலையும் 1999 ஆம் ஆண்டில் இருந்து வெளியிட்டு வருகிறது.  

பகுப்பு:ஆங்கில அறிவியல் தொழில்நுட்ப இதழ்கள்
பாப்புலர் மெக்கானிக்ஃசு

**பாப்புலர் மெக்கானிக்ஃசு** என்பது ஒரு அறிவியல் தொழிநுட்ப இதழ்.  இந்த இதழ் 1902 ஆண்டில் இருந்து ஐக்கிய அமெரிக்காவில் இருந்து வெளிவருகிறது.  இதில் வெளிவரும் கட்டுரைகள் துறைசாரினையும், பொது வாசகர்களையும் கவரும் வண்ணம் எழுதப்படுகிறது.  பில் கேட்சு அவர்கள் இந்த இதழில் 1977 வெளிவந்த கணினி பற்றிய கட்டுரையை படித்தே, கணினிக்கு மென்பொருளுக்கான தேவையை உணர்ந்தார்.

## மேற்கோள்கள்


பகுப்பு:ஆங்கில அறிவியல் தொழில்நுட்ப இதழ்கள்
பகுப்பு:தானே செய்தல் இதழ்கள்
டோங்பா எழுத்துக்கள்

**டோங்பா எழுத்துக்கள்** (Dongba script), தென் சீனாவில் நாக்சி மக்கள் நடுவே புழக்கத்தில் இருந்த படவெழுத்து முறையாகும். நாக்சி மொழியில் இவ்வெழுத்து முறையை "மரப் பதிவுகள்" அல்லது "கற்பதிவுகள்" என்னும் பொருள்படும் சொற்களால் அழைத்தனர். கெபா அசையெழுத்து முறை, இலத்தீன் எழுத்து ஆகியவற்றுடன் இதுவும் நாக்சி மொழியை எழுதுவதற்கான ஒரு எழுத்துமுறையாக இருந்தது. இது ஏறத்தாழ ஆயிரம் ஆண்டுகள் பழமையானது. உருவங்கள் அற்ற பண்பியற் சொற்களைக் குறிப்பதற்கு வரியுருக்களை (glyphs) ஒலிக்குறிகளாகப் (rebuses) பயன்படுத்த முடியும். இவ்வெழுத்து முறையைப் பெரும்பாலும் ஒரு நினைவுக் குறியீடாகவே இருந்தது. இதனால் இக் குறியீடுகளை நாக்சி மொழியை எழுத்தில் வடிப்பதற்கான ஒரு நேரடியான முறையாகக் கொள்ள முடியாது. வெவ்வேறு நபர்கள் இவ் வரியுருக்களை வெவ்வேறு பொருள் குறிக்கும்படி பயன்படுத்தலாம்.

## தோற்றமும் வளர்ச்சியும்

இதற்கு முற்பட்ட எழுத்து முறைகள் இருந்த சூழலில் உருவானாலும், டோங்பா எழுத்துமுறை ஒரு தனியான பண்டைய எழுத்து முறையாகத் தெரிகிறது. டோங்பா சமயக் கதைகளின்படி போன் சமயத்தை நிறுவிய தொன்பா சென்ராப் என்பவரே இந்த எழுத்துமுறையை உருவாக்கியதாகச் சொல்லப்படுகின்றது. சீன வரலாற்று ஆவணங்களின்படி டோங்பா கிபி ஏழாம் நூற்றாண்டில் தாங் வம்சத் தொடக்க காலத்திலேயே புழக்கத்தில் இருந்ததாகத் தெரிகிறது. 10 ஆம் நூற்றாண்டில் சோங் வம்சக் காலத்தில் டோங்பா நாக்சி மக்களிடையே பரவலாகப் புழங்கிவந்தது.

1949 ஆண்டு சீனாவில் இடம்பெற்ற கம்யூனிசப் புரட்சிக்குப் பின்னர் டோங்பாவின் பயன்பாட்டுக்கு ஆதரவு இருக்கவில்லை. சீனாவின் கலாச்சாரப் புரட்சிக் காலத்தில் பல எழுத்துப் படிகள் அழிக்கப்பட்டதாகத் தெரிகிறது. இன்று தப்பியுள்ள டோங்பா எழுத்துப்படிகளில் அரைப்பங்கு சீனாவிலிருந்து, ஐக்கிய அமெரிக்கா, செருமனி, எசுப்பெயின் போன்ற நாடுகளுக்கு எடுத்துச் செல்லப்பட்டவையாகும்.

1957 ஆம் ஆண்டில் சீன அரசு நாக்சி மொழிக்கு இலத்தீன் எழுத்து முறையைத் தழுவிய ஒலியன் எழுத்துமுறை ஒன்றை உருவாக்கியது. இன்று டோங்கா அழியும் நிலையில் உள்ளது. நாக்சிப் பண்பாட்டைப் பாதுகாக்கும் முயற்சியில் சீன அரசு இன்று டோங்கா அழிவதைத் தடுக்கும் முயற்சிகளில் ஈடுபட்டுள்ளது.

பகுப்பு:எழுத்து முறைகள்
அனத்தோலியப் படவரியுருக்கள்

**அனத்தோலியப் படவரியுருக்கள்** (Anatolian hieroglyphs) என்பன நடு அனத்தோலியாவில் தோன்றி வளர்ந்த உள்நாட்டுக்குரிய உருபனெழுத்து முறை ஆகும். இம்முறையில் ஏறத்தாழ 500 குறியீடுகள் காணப்படுகின்றன. இவை ஒருகாலத்தில் **இட்டைட்டு படவரியுருக்கள்** (Hittite hieroglyphs) என அழைக்கப்பட்டுவந்தன. எனினும் இது இட்டைட்டு மொழிக்கன்றி லூவிய மொழிக்காகவே உருவானவை. இதனால் ஆங்கில நூல்களில் இவை **லூவியப் படவரியுருக்கள்** எனவும் குறிக்கப்பட்டன. எழுத்து அமைப்பியல் அடிப்படையில் இது எகிப்தியப் படவரியுருக்களை ஒத்தது. ஆனால், அனத்தோலியப் படவரியுருக்கள், எகிப்தினதைப் போல் புனிதத்தன்மை கொண்டவையாகக் கருதப்படவில்லை. அத்துடன் இட்டைட்டு ஆப்பெழுத்துக்களுடனும் இதற்குத் தொடர்பு இருப்பதாகத் தெரியவில்லை.

## வரலாறு
அனத்தோலியப் படவரியுருக்கள் கிமு மூன்றாவது ஆயிரவாண்டு, இரண்டாவது ஆயிரவாண்டுக் காலப் பகுதிகளில் அனத்தோலியாவிலும், தற்கால சிரியப் பகுதிகளிலும் பரவியிருந்ததற்கான சான்றுகள் உள்ளன. இவற்றின் மிக முந்திய எடுத்துக்காட்டுகள், தனிப்பட்டவர்களின் முத்திரைகளிலேயே காணப்படுகின்றன. இவற்றில் உள்ள குறிகள் பெயர்கள், பதவிகள், மங்கலக் குறியீடுகள் போன்றவையே எனக் கருதப்படுகின்றது. அத்துடன், இவை ஒரு மொழிக்கு உரியனவா என்பதும் உறுதியாகத் தெரியவில்லை. பெரும்பாலான உண்மை எழுத்துக்கள் கல்வெட்டுக்களாகவே காணப்படுகின்றன. சில ஈயத் தகடுகளில் எழுதப்பட்டவைகளும் உண்டு.

லூவிய மொழிக்கு உரியதாக உறுதிப்படுத்தப்பட்ட முதல் கல்வெட்டு கிமு 14 தொடக்கம் 13 ஆம் நூற்றாண்டு வரையான காலப்பகுதி சார்ந்த பிந்திய வெண்கலக் காலத்தைச் சேர்ந்தது. பின்னர் இரண்டு நூற்றாண்டுகள் மிகவும் அரிதாகவே இது பற்றிய தகவல்கள் கிடைக்கின்றன. ஆனால், கிமு 10 தொடக்கம் 8 ஆம் நூற்றாண்டு வரையான காலப்பகுதியான தொடக்க இரும்புக் காலத்தில் இப்படவரியுருக்கள் மீண்டும் காணப்படுகின்றன. கிமு 7 ஆம் நூற்றாண்டளவில் லூவியப் படவரியுருக்கள் மறைந்துவிட்டன.

## வெளியிணைப்புகள்

*http://www.ancientscripts.com/luwian.html
*லூவியப் படவரியுருக்கள்  இந்திய-ஐரோப்பியத் தரவுத் தளத்தில் இருந்து.
*Sign list, with logographic and syllabic readings

## மேற்கோள்கள்

பகுப்பு:எழுத்து முறைகள்
டப்ரின் குரூவ் பூங்கா

**டப்ரின் குரூவ் பூங்கா** என்பது ரொறன்ரோவில் உள்ள ஒரு பூங்கா ஆகும்.  இது டப்ரின் வீதிக்கு கிழக்காவும், மேற்கு புளோர் வீதிக்கு தெற்காகவும் அமைந்துள்ளது.  இரண்டு நகர கட்டங்கள் மட்டுமே நீளமுடைய இந்த பூங்கா பெரிய பல மரங்களைக் கொண்டுள்ளது.  இளைப்பாற, விளையாட இங்கு மக்கள் வருவர்.

## மேற்கோள்கள்

பகுப்பு:ரொறன்ரோ பூங்காக்கள்
தீவி தீவுகள்

**தீவி தீவுகள்** (*Tiwi Islands*, ) ஆஸ்திரேலியாவின் வட மண்டலத்தின் தலைநகர் டார்வின் நகரில் இருந்து 880 கி.மீ. வடக்கே, அரபூரா கடலுக்கும் திமோர் கடலுக்கும் இடையில் அமைந்துள்ளன. இத்தீவுக் கூட்டத்தில் கிழக்கே மெல்வில் தீவு, மேற்கே பாத்தர்ஸ்ட் தீவு ஆகிய தீவுகள் ஆப்சிலி நீரிணையினால் பிரிக்கப்பட்டுள்ளன. இவற்றின் மொத்தப் பரப்பளவு 8,320 சதுர கி.மீ. (3,212 சதுர மைல்கள்) ஆகும். மெல்வில் தீவின் பரப்பளவு 5.786 சதுர கி.மீ. ஆகும். இது டாஸ்மானியாவுக்கு அடுத்தபடியாக ஆஸ்திரேலியாவின் இரண்டாவது பெரிய தீவாகும்.

இத்தீவுகளில் பழங்குடிகளான தீவி மக்கள் வாழ்ந்து வருகின்றனர். இவர்கள் ஐரோப்பியக் குடியேற்றத்துக்கு முன்னர் இருந்தே இங்கு வாழ்ந்து வருகின்றனர். இவர்களின் பண்பாடு மற்றும் மொழி ஆஸ்திரேலியப் பெரும் பகுதியில் வாழ்ந்து வரும் பழங்குடி மக்களினதையும் விட வித்தியாசமானவை. கிட்டத்தட்ட 2,500 டிவி மக்கள் இங்கு வருகின்றனர். 1996 ஆம் ஆண்டில் இத்தீவுகளின் மொத்த மக்கள்தொகை 2,033 ஆக இருந்தது. இவர்களில் 93.8 விழுக்காட்டினர் பழங்குடிகள். இவர்களில் பெரும்பாலானோரின் முதல் மொழி டிவி, இரண்டாவது மொழி ஆங்கிலம் ஆகும்.

1912 ஆம் ஆண்டில் இத்தீவுகள் பழங்குடியினரின் சிறப்பு நிலமாகப் பிரகடனப்படுத்தப்பட்டு, 1980 ஆம் ஆண்டில் இத்தீவுகளின் உரிமை தீவி பழங்குடிகளின் நில அறக்கட்டளைக்கு வழங்கப்பட்டது. 2001 ஜூலை 12 இல் இங்கு உள்ளூராட்சி அமைப்புகள் ஏற்படுத்தப்பட்டன.

## படிமங்கள்

படிமம்:Carved Poles 2645.jpg|செதுக்கிய சிற்பங்கள், 2005.
படிமம்:Tiwi church 2642.jpg|தீவி தீவில் ஒரு தேவாலயம், 2005.
படிமம்:Tiwi island 2631.jpg|தீவி தீவுகள், 2005.


## மேற்கோள்கள்

## வெளி இணைப்புகள்
*டிவி தீவுகளின் உள்ளூராட்சி அரசின் இணையத்தளம் 
*Save us from boatpeople, say Tiwi Islanders

பகுப்பு:ஆஸ்திரேலியத் தீவுகள்
பகுப்பு:வட ஆள்புலம்
அலன் தோட்டம்

**அலன் தோட்டம்** (Allan Gardens) என்பது ஒரு பூங்காவும், அதனோடு இணைந்த உள்ளக தாவரவியல் தோட்டமும் ஆகும்.  இதன் மேற்கு எல்லை யார்விசு வீதியாகவும், கிழக்கு எல்லை சேர்போன் வீதியாகவும், வடக்கு எல்லை கார்ல்ட்டன் வீதியாகவும், தெற்கு எல்லை யெராட் எல்லையாகவும் உள்ளன. இது தினமும் காலை 10:00 மணி முதல் மாலை 5:00 மணி வரை திறந்திருக்கும்.

## குறிப்புகள்

பகுப்பு:ரொறன்ரோ பூங்காக்கள்
ரிவர்டேல் பூங்கா

**ரிவர்டேல் பூங்கா** ரொறன்ரோ நகரத்தின் மையத்தில் உள்ள ஒரு பூங்கா ஆகும்.  இது கபேச்டவுனுக்கும் புரோட்வியூ அவனியூவுக்கும் இடையில் அமைந்துள்ளது.  இங்கு காற்பந்தாட்டம், அடிபந்தாட்டம், துடுப்பாட்டம் ஆகிய விளையாட்டுகள் ஆடுவதற்குரிய வசதிகள் உண்டு.  இதனோடு சேர்ந்து ரிவர்டேல் பண்ணை உண்டு.  இங்கு குதிரை, மாடு, பன்றி, ஆமை, கோழி, வாத்து போன்ற விலங்குகளையும் பறவைகளையும் பார்க்கலாம்.

பகுப்பு:ரொறன்ரோ பூங்காக்கள்
ஐ பூங்கா

**ஐ பூங்கா** (High Park) என்பது ரொறன்ரோ நகத்தில் உள்ள மிகப் பெரிய பூங்கா ஆகும். இது 1.61 கி.மீ. சதுர பரப்பளவைக் கொண்டது. இயற்கை அமைப்போடு சிறுவர்கள் விளையாடும் இடங்கள், கல்வி பண்பாட்டு வசதிகள், தோட்டங்கள் போன்றவையும் இங்கே உண்டு. இது ரொரறோவின் மேற்குப் பகுதியில், புளோர் வீதிக்கு தெற்கிலும், குயீன்சுவேக்கு மேற்குப் பகுதியில் உள்ளது.

## வெளி இணைப்புகள்
*
*ஐ பூங்காவின் வரைபடம்

## மேற்கோள்கள்

பகுப்பு:ரொறன்ரோ பூங்காக்கள்
மொர்னிங்சைட் பூங்கா (ரொறன்ரோ)

**மொர்னிங்சைட் பூங்கா** என்பது ரொறன்ரோ, இசுக்கார்பரோ நகரில் அமைந்துள்ள மிகப் பெரும் பூங்காக்களில் ஒன்று.  இப் பூங்கா மொர்னிங்சைட் அவனியு வீதியில், கிங்சரன் வீதிக்கும், எல்சுமெயர் வீதிக்கும் இடையே அமைந்துள்ளது.  இதன் பரப்பளவு சுமார் 416.7 ஏக்கர்கள் ஆகும்.  இதனோடாக ஐலேண்ட் கிரீக் ஓடுகிறது.

தானுந்துடன் நெடுந்தூரம் உள்ளே சென்று தரித்து, பின்னர் கால்நடையில் ஒற்றையடிப் பாதையில் பயணிக்கலாம்.  ரக்கூன், செந்நரி, உட்பட பல விலங்குகளும் பல்வேறு பறவைகள் இங்கு உண்டு.  ஆபத்தனா மிருகங்கள் இங்கு இல்லை.

இந்தப் பூங்காவில் தமிழர்களின் பல ஒன்றுகூடல்கள் நடைபெறுவதுண்டு.

## மேற்கோள்கள்

பகுப்பு:இசுக்கார்பரோ
பகுப்பு:ரொறன்ரோ பூங்காக்கள்
தானே செய்தல்

**தானே செய்தல்** என்பது பல பணிகளை வேலையாள் வைத்து செய்யாமல் தானே செய்வதைக் குறிக்கிறது. சமைத்தல், தைத்தல், துப்பரவாக்கல், திருத்துதல், கைவேலை, தளபாடங்கள் செய்தல், ஓவியம் இசை போன்ற கலைகள், வலைத்தளம் என பல தரப்பட்ட செயற்பாடுகளை தாமே செய்வதைக் இது குறிக்கிறது. இது மேற்குநாடுகளில் Do It Yourself (DIY) என அறியப்படும் ஒரு சமூக இயக்கமாக வளர்ந்து வருகிறது. 

## பலன்கள்
### பணம் சேமிப்பு
பல வேலைகளை தாமே செய்வதால் அதற்கு ஒருவருக்கு கொடுக்கும் ஊதியம் சேமிப்பாகிறது. 
### திறன் கற்றல்
தாமே பல பணிகளை செய்ய முயற்சி செய்கையில் அந்தப் பணிகளுக்கு தேவையான திறங்கள் விருத்தி செய்யப்படுகிறது. 
### செயலில் நிறைவு
பலர் செயற்பாடுகள் ஆவற்றின் விளைவில் மட்டும் அல்லாமல், செயற்பாட்டிலும் நிறைவைத் தருவனதாக அமைகின்றன. 

## எடுத்துக்காட்டுக்கள்
* தோட்டம் - உணவு உற்பத்தி
* தையல் - உடை உற்பத்தி
* மரவேலை
* தானுந்து/இலத்திரனியல் பொருட்களைத் திருத்துதல்
* பதிப்பித்தல்

## அரசியல் நிலைப்பாடுகள்
வேலைகள் சிறப்புத் தகுதி பெற்றறோர் மட்டுமே செய்ய முடியும் என்ற சூழ்நிலைக்கு எதிரான ஒரு போக்கை தானே செய்தல் என்ற இந்த நிலைப்பாடு முன் நிறுத்துகிறது. கம்பனிகள் தொழிலை கலைகளை தனிநபர்கள், அல்லது தொழிலாளர்களிடம் இருந்து பிரித்து சுரண்டுவதற்கு எதிரான ஒரு நிலைப்பாடக இது கொள்ளப்படுகிறது.

பகுப்பு:தானே செய்தல்
பாத்தர்ஸ்ட் தீவு, ஆஸ்திரேலியா

**பாத்தர்ஸ்ட் தீவு** (*Bathurst Island*, 2,600 சதுர கி.மீ. அல்லது 1,000 சதுர மைல், ) ஆஸ்திரேலியாவின் வட மண்டலத்தில் வடக்கே அமைந்துள்ள டிவி தீவுகளில் ஒன்றாகும். பாத்தர்ஸ்ட் பிரபு என்றி பாத்தர்ஸ்ட் என்பவரின் நினைவாக இத்தீவிற்கு பாத்தர்ஸ்ட் தீவு எனப் பெயரிடப்பட்டது. (கனடாவில் உள்ள பாத்தர்ஸ்ட் தீவும் இவரது பெயராலேயே அழைக்கப்படுகிறது). இங்கு பழங்குடிகளான டிவி மக்கள் வாழ்கின்றனர்.

1910 முதல் 1938 வரையான காலப்பகுதியில் இங்கு ரோமன் கத்தோலிக்க மிசனறியான பிரான்சிஸ் சேவியர் கிசெல் என்பவர் தங்கியிருந்தமை குறிப்பிடத்தக்கது. இவர் "150 மனைவிகளின் ஆயர்" என அழைக்கப்படுகிறார். இவர் இங்கு தங்கியிருந்த காலப்பகுதியில் பழங்குடியினரின் வழக்கப்படி முதியவர்களுக்கு வாழ்க்கைத்துணையாகக் காத்திருந்த இளம் பெண்களை விலைக்கு வாங்கி அவர்களை ஒத்த வயது ஆண்களுக்குத் திருமணம் செய்வித்தார்.

thumb|left|பாத்தர்ஸ்ட் தீவின் பழங்குடிகள்
பாத்தர்ஸ்ட் தீவின் மிகப்பெரும் குடியேற்றப்பகுதி "நியூ" (*Nguiu*). இங்கு 1,450 பேர் வசிக்கின்றனர். இது இத்தீவின் தென்கிழக்கு முனையில் டார்வின் நகரில் இருந்து 70 கி.மீ. வடக்கே அமைந்துள்ளது. இரண்டாவது பெரும் நகரம் "வுரக்கூவு". இங்கு 50 பேர் வாழ்கின்றனர். இதற்கு அடுத்தபடியாக "4 மைல் முகாம்" என்ற இடத்தில் ஒரு குடும்பம் வாழ்கிறது.

## மேற்கோள்கள்

## வெளி இணைப்புகள்
* The Wurankuwu Information Website, Tiwi Islands, Northern Australia 
* Tiwi Land Council 

பகுப்பு:ஆஸ்திரேலியத் தீவுகள்
பகுப்பு:வட ஆள்புலம்
சயன்சுபுளோக்சு

**சயன்சுபுளோக்சு** (அறிவியல் வலைப்பதிவுகள்) என்பது 75 வரையான துறைசாரினரின் வலைப்பதிவுவலைப்பின்னலும், ஒரு இணையச் சமூகமும் ஆகும்.  இந்த வலைப்பதிவுக் குழுவில் அழைப்பின் பேரிலேயே பதிவர்கள் சேரமுடியும்.  பரவலாக வாசிக்கப்படும் வலைப்பதிவுச் சமூகங்களில் இதுவும் ஒன்று.

## துறைகள்
* உயிரியல் - Life Science
* சூழலியல் - Environment
* மூளையும் நடத்தையும் - Brain & Behavior
* சமூக அறிவியல்கள் - Humanities & Social Sciences
* நலமும் மருத்துவமும் - Medicine &  Health
* கல்வியும் தொழில்களும் - Education and Careers
* இயற்பியல், வேதியியல் - Physical Science
* பூமி - Planet Earth 
* அரசியல் - Politics
* தொழினுட்பம் - Technology

பகுப்பு:ஆங்கில வலைப்பதிவுகள்
அறிவியல் தொழில்நுட்ப ஊடகங்கள் பட்டியல் (ஆங்கிலம்)

## ஆய்விதழ்கள்
* பாக்க: ஆய்விதழ்கள்
* பொது விஞ்ஞான நூலகம்
* அறிவியல் பொதுவெளி - Science Commons

## இதழ்கள்
* சயன்டிஃபிக் அமெரிக்கன்
* தேசிய புவியியல் கழகம்
* டெக்னாலச்சி ரிவ்யூ
* பாப்புலர் மெக்கானிக்ஃசு
* வயர்ட்

## தொலைக்காட்சிகள்
* டிசுக்கவரி கொமுயுனிக்கேசன்

## இணையம்
### பாடத்திட்டங்கள்
* திறந்த பாடத்திட்டங்கள்

### வலைத்தளங்கள்
* எப்படிப் பொருட்கள் இயங்குகின்றன
* வெப்மெட்
* எபவுட்.காம்
* எட்ச் - மூன்றாவது பண்பாடு - Edge - the third culture

### வலைப்பதிவுகள்
* சயன்சுபுளோக்சு
* வேர்ட்சேஞ்சிங் - Worldchanging

### நிகழ்படங்கள்/விரிவுரைகள்
* http://mitworld.mit.edu/ 
* http://videolectures.net/
* http://www.vega.org.uk/

## எழுத்து
* அறிவியல் எழுத்து
* நுட்ப எழுத்து

## [[அறிபுனை]]

## மாநாடுகள்
* ரெட் (தொழினுட்பம், மகிழ்கலை, வடிவமைப்பு)
* பப் டெக் - POPTECH
* :en:Category:Medical conferences
* :en:Category:Mathematics conferences
* :en:Category:Technology conferences
* :en:Category:Computer conferences

## அமைப்புகள்
* Science and Development Network
* லோங்-நவ்

## [[அறிவியல் காட்சியகம்|அறிவியல் காட்சியகங்கள்]]

பகுப்பு:ஆங்கில ஊடகங்கள்
மட்டுவில்

**மட்டுவில்** (*Madduvil*) இலங்கையின் வடக்கே யாழ்ப்பாண மாவட்டத்திலுள்ள ஒரு விவசாய கிராமம். மட்டுவில் சாவகச்சேரி நகரில் இருந்து கிட்டத்தட்ட 3 மைல் தொலைவில் உள்ள வரலாற்றுப் பழைமை கொண்ட ஓர் இடம். இங்கு மிகவும் புகழ் பெற்ற பன்றித்தலைச்சி அம்மன் கோவில் அமைந்துள்ளது.

## மட்டுவிலில் பிறந்தவர்கள்
*பண்டிதமணி சி. கணபதிப்பிள்ளை
* சிவலிங்கம் சிவானந்தன்

## மட்டுவிலிலுள்ள கோயில்கள்
*பன்றித்தலைச்சி அம்மன் கோவில்
*கல்வத்தைச் சிவன் கோயில்
*வேம்படிக் கந்தசுவாமி கோயில், அம்பலந்துறை
*சந்திரபுரம் செல்லப் பிள்ளையார் கோவில்
*மட்டுவில் வடக்கு அத்தாய் புவனேஸ்வரி அம்மன் ஆலயம்
*மட்டுவில் வடக்கு சந்திரபுரம் மகா முத்துமாரி அம்பாள் தேவஸ்தானம்
*வேரற்கேணி கந்தசுவாமி கோவில், மட்டுவில் தெற்கு
*குறுமுனி அம்மன் கோவில், மட்டுவில் தெற்கு
*மட்டுவில் மத்தி ஞான பைரவர் ஆலயம்
*மட்டுவில் மருதடி தான்தோன்றிப் பிள்ளையார் ஆலயம்

## உசாத்துணை
*12ஆம் 13ஆம் நூற்றாண்டுக்குரிய சோழர் காலத்தைச் சேர்ந்த கல்வத்தை சிவன் கோவில், பேராசிரியர் ப.புஸ்பரட்ணம், கலைக்கேசரி

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
தமிழ்ப் பழமொழிகள் (நூல்)

**தமிழ்ப் பழமொழிகள்** என்னும் நூல் நான்கு தொகுதிகள் கொண்டது. இந்நூலில் ஆசிரியர் கி. வா. சகந்நாதன் ஏறத்தாழ 25,000 பழமொழிகளைத் தொகுத்து எழுதியுள்ளார். இதனை செனரல் பப்ளிசர்சு எனும் நிறுவனம் வெளியிட்டுள்ளது.

பகுப்பு:2001 தமிழ் நூல்கள்
விக்கிரம் சாராபாய்

**விக்கிரம் அம்பாலால் சாராபாய்** (*Vikram Ambalal Sarabhai*, ஆகஸ்ட் 12, 1919 – டிசம்பர் 30, 1971) என்பவர் இந்திய இயற்பியலாளர் ஆவார். இந்திய விண்வெளித் திட்டத்தின் தந்தை எனக் கருதப்படுகிறார். 1969 ஆம் ஆண்டு சாந்தி ஸ்வரூப் பட்நாகர் விருது பெற்றார்.

## வாழ்க்கைச் சுருக்கம்
1919 ஆம் ஆண்டு ஆகத்து 12 அன்று அகமதாபாத் நகரில் ஒரு செல்வச்செழிப்பு மிக்க குடும்பத்தில் பிறந்தார். அவரது நாட்டம் எல்லாம் கணிதத்திலும், இயற்பியலிலும் இருந்தது.

## ஆய்வு நிலையங்கள் நிறுவுதல்
இங்கிலாந்தில் பி. எச். டி ஆராய்ச்சியை முடித்துத் திரும்பிய சாராபாய், ஆமதாபாதில் இயற்பியல் ஆராய்ச்சி ஆய்வகத்தை (Physical Research Laboratory) 11 நவம்பர் 1947 இல் நிறுவினார். 1955 இல் காசுமீரம் குலுமார்கில் அதன் கிளை ஒன்றையும் நிறுவினார். பின்னர், திருவனந்தபுரம், கொடைக்கானல் ஆகிய இடங்களிலும் ஆய்வகங்களை நிறுவினார்.

## இந்தியாவை விண்வெளி யுகத்திற்கு இட்டுச்செல்லல்
இந்தியாவின் முதல் செயற்கைக்கோளான ஆரியபட்டாவின் விண்ணேவுதலுக்கு முழுமுதல் காரணமாக இருந்தார். SITE எனப்படும் ‘செயற்கைக்கோள் உதவியுடன் தொலைக்காட்சியில் பயிற்றுவிக்கும் முயற்சி’ மூலம் 2,4000 இந்திய கிராமங்களிலுள்ள 50 லட்சம் மக்களுக்கு கல்வியை எடுத்துச்செல்ல உதவினார். இந்திய விண்வெளி ஆராய்ச்சி நிறுவனத்தை (ISRO) விரிவாக்கினார்.

## பிற துறைகளில் பங்கீடு
விண்வெளித்திட்டங்கள் தவிர, பஞ்சாலைத் தொழில், மேலாண்மைப்பயிற்று நிலையம் ஆகியவற்றையும் தொடங்கினார்.

## விருதுகளும் பெருமைகளும்
* **[[பத்ம பூசண்]]**
* **[[பத்ம விபூசண்]]**
* விகாஸ் (VIKAS) எஞ்சின் என்பது 1970 களில் இஸ்ரோவின் திரவ உந்துவிசை அமைப்புகள் மையத்தால் (LPSC) உருவாக்கப்பட்ட ஹைப்பர்கோலிக் திரவ எரிபொருள் செயற்கைக்கோள் எஞ்சின்களின் ஒரு குடும்பம்  முனைவர். சாராபாயின் நினைவாகப் பெயரிடப்பட்டது
* 1973இல் உலகளாவிய வானியல் ஒன்றியம் நிலவிலுள்ள **அமைதிக்கடல்** (Sea of Serenity) பகுதியில் உள்ள ஒரு பெருங்குழிக்கு விக்கிரமின் பெயரைச் சூட்டினர்.
* 2019இல் இவரின் 100வது பிறந்த நாளில் கூகுள் தேடுபொறி தனது முகப்பு பக்கத்தில் இவரின் டூடுலை (Doodle) வெளியிட்டது

## மேற்கோள்கள்

## வெளி இணைப்புகள்
* Great Scientists at freeindia.org 
* Hindu Newspaper 

பகுப்பு:1919 பிறப்புகள்
பகுப்பு:இந்திய இயற்பியலாளர்கள்
பகுப்பு:1971 இறப்புகள்
வேற்றுமையுருபு

**வேற்றுமையுருபு** - தமிழில் எட்டு வகையான வேற்றுமைகள் உள்ளன. அவை,
# முதலாம் வேற்றுமை அல்லது எழுவாய் வேற்றுமை
# இரண்டாம் வேற்றுமை
# மூன்றாம் வேற்றுமை
# நான்காம் வேற்றுமை
# ஐந்தாம் வேற்றுமை
# ஆறாம் வேற்றுமை
# ஏழாம் வேற்றுமை
# எட்டாம் வேற்றுமை அல்லது விளி வேற்றுமை

## முதலாம் வேற்றுமை
முதலாம் வேற்றுமைக்கு உருபு கிடையாது.
*(எ-டு) மரம், மனிதன், பறவை.

## இரண்டாம் வேற்றுமை
இரண்டாம் வேற்றுமையின் உருபு 'ஐ' ஆகும்.
*(எ-டு) மரத்தை, மனிதனை, பறவையை.

## மூன்றாம் வேற்றுமை
மூன்றாம் வேற்றுமையின் உருபு 'ஆல்' ஆகும்.
*(எ-டு) மரத்தால், மனிதனால், பறவையால்.

## நான்காம் வேற்றுமை
நான்காம் வேற்றுமையின் உருபு 'கு' ஆகும்.
*(எ-டு) மரத்திற்கு, மனிதனுக்கு, பறவைக்கு.

## ஐந்தாம் வேற்றுமை
ஐந்தாம் வேற்றுமையின் உருபு 'இன்' ஆகும்.
*(எ-டு) மரத்தின், மனிதனின், பறவையின்.

## ஆறாம் வேற்றுமை
ஆறாம் வேற்றுமையின் உருபு 'அது' ஆகும்.
*(எ-டு) மரத்தினுடையது, மனிதனது, பறவையினுடையது.

## ஏழாம் வேற்றுமை
ஏழாம் வேற்றுமையின் உருபு 'கண்' ஆகும்.
*(எ-டு) மரத்தின்கண், மனிதன்கண், பறவையின்கண்.

## எட்டாம் வேற்றுமை
எட்டாம் வேற்றுமைக்கும் உருபு கிடையாது. இது, 'ஐயோ', 'ஆகா' போன்ற விளிச் சொற்களையே கொண்டு வரும்.
*(எ-டு) ஓ மரமே, ஓ மனிதனே, ஓ பறவையே.

## மேலும் காண்க
*வேற்றுமை (தமிழ் இலக்கணம்)
*தமிழ் இலக்கணம்
*தமிழ் எழுத்து
*தமிழ் எண்கள்
*வேற்றுமை நெறி-விளக்கம்

## வெளி இணைப்புகள்

பகுப்பு:வேற்றுமைத்தொகை
பண்டாரவன்னியன் (கூத்து)

**பாயும் புலி பண்டாரவன்னியன்** என்பது வெள்ளையர்களுக்கெதிராக கடைசி வரை தைரியமாக நின்று வன்னி நிலப்பரப்பில் அரசாண்ட ஒரு குறுநில மன்னனின் காவியம் ஆகும். இது கலைஞர் மு. கருணாநிதி அவர்களால் எழுதப்பட்டது. இக்காவியம் தென்மோடிக் கூத்து வடிவத்தில் முல்லைமணி வே. சுப்பிரமணியத்தினால் வடிவமைக்கப்பட்டு மேடையேற்றப்பட்டது. இது முள்ளியவளையில் வழங்கி வரும் கோவலன் கூத்தை ஒத்த மெட்டிலேயே பாடப்பட்டும் அதே பாணியிலேயே ஆடப்பட்டும் வருகிறது. இவை வடமோடி, தென்மோடி வரையறைகளில் அடங்காமல் பிரத்தியேகமான 'முல்லைமோடி' என்றழைக்க கூடிய தனிப்பாணியில் இருப்பதாக பேராசிரியர் சு. வித்தியானந்தன் கூறியுள்ளார். 

தென்மோடியில் தயாரிக்கப்பட்ட மாவீரன் பண்டாரவன்னியன் கூத்து கனடாவில் வெளியானது - https://kalaikurusil.com/category/thenmoadi-koothu/pandaravanniyan-koothu/

## கதை
பண்டாரவன்னியன் முல்லைத்தீவிலிருந்து வற்றாப்பளை அம்மன் கோயில் வரையிலுள்ள 2000 சதுரமைல் நிலபரப்பை ஆட்சி செய்து வந்தான். அமைச்சராக தனது தம்பி கயிலாய வன்னியனையும், தளபதியாக கடைசி சகோதரன் பெரிய மைனரையும் கொண்ட குழுவையும் அமைத்து அரசமைப்பை பேணி வந்தான்.

அவனது ஒரே சகோதரி பெயர் நல்லநாச்சாள். அவளுக்கு கலைகள் கற்பிக்கும் அவைப் புலவன் அவள் மீது காதல் கொண்டான். அதே நேரத்தில் வன்னி நிலத்தில் ஆண்டு வந்த இன்னொரு குறுநில மன்னனான காக்கைவன்னியன் அவளை மணம் புரிய ஆசைப்பட்டான். அதற்காக பலமுறை பண்டார வன்னியனிடம் ஓலை அனுப்பிய போதும் அவன் அதற்கு சம்மதிக்கவில்லை.

ஒரு முறை நந்தவனத்ததில் நாச்சியாள் புலவரிடம் காதல் கொண்டிருக்கக் கண்ட காக்கைவன்னியன் புலவரிடம் சண்டைக்கு போக புலவர் வாள் சண்டையிட்டு நையப்புடைத்து அனுப்புகிறான். இந்தச் சம்பவத்தால் புலவன் அரச பரம்பரையில் வந்தவனென்பதை மன்னன் அறிந்து அவர்களின் காதலுக்கு சம்மதிக்கிறான்.

வன்னியில் பண்டாரவன்னியன் திறை செலுத்த மறுத்த காரணத்தினால் படையெடுத்து வந்து வெற்றி காண முடியாமால் வெள்ளையர்கள் புறமுதுகாட்டிப் பின் வாங்கினர். தனிப்பட்ட காரணத்தினால் பண்டரவன்னியன் மேல் ஆத்திரம் கொண்ட காக்கைவன்னியன் வெள்ளை தேசாதிபதியுடன் கூட்டு சேர்கிறான். பல முறை படையெடுத்து வெள்ளையர் தோல்வி அடைகின்றனர்.

அத்தருணத்தில் காக்கைவன்னியன் பண்டரவன்னியனை தந்திரமாகத்தான் வெல்லலாமென்று ஆலோசனை கூறுகிறான். அந்த திட்டத்தின் ஒரு அங்கமாக, தான் திருந்தி விட்டதாக நாடகமாடி பண்டராவன்னியனிடம் வருகிறான். தம்பிமார்களான மந்திரியும் தளபதியும் காக்கைவன்னியனை சேர்க் கவேண்டாமென்ற ஆலோசனையையும் மீறி "மறப்போம் மன்னிப்போம்" என்ற அடிப்படையில் அவனை சேர்த்துக் கொள்கிறான். மன்னனைத் தனிய கூட்டிவந்து ஒட் சுட்டான் என்னுமிடத்தில் வைத்து வெள்ளையரின் படைகளிடம் தந்திரமாக அகப்படவைக்கிறான் காக்கைவன்னியன்.

இன்றும் நம்பி துரோகம் செய்பவர்களை "நீ காக்கை வன்னியன் பரம்பரையோ" என்று ஈழத்தில் கேட்கும் வழக்கு உள்ளது.

பகுப்பு:கூத்து
பகுப்பு:வன்னி
வயர்ட்

**வயர்ட்** என்பது ஐக்கிய அமெரிக்காவில் வெளிவரும் ஒரு ஆங்கில இதழ். தகவல் தொழில்நுட்பம் பற்றியும், அதன் சமூகத் தாக்கங்கள் பற்றியும் செய்திகளையும் கட்டுரைகளையும் இது முதன்மையாக வெளியிடுகிறது.  1993 ஆம் தொடங்கிய இந்த இதழ், இணைய யுகத்தின் ஒரு முக்கிய இதழாக பலரால் கருதப்படுகிறது.  

மாதமொரு முறை வெளிவரும் இந்த இதழ் சனவரி 2017-ஆம் ஆண்டுக் கணக்கின்படி 870,101 படிகள் விற்றது.  

## மேற்கோள்கள்

பகுப்பு:ஆங்கில அறிவியல் தொழில்நுட்ப இதழ்கள்
ஆங்கில இடப் பெயர்ச்சொல்

மொழியியல் மற்றும் இலக்கணத்தில், ஒரு **பிரதிப் பெயர்ச்சொல்** ( சுருக்கமாக **PRO** ) என்பது ஒரு பெயர்ச்சொல் அல்லது பெயர்த் தொடருக்குப் பதிலாக பயன்படுத்தப்படும் ஒரு சொல் அல்லது சொற்களின் குழுவாகும்.

(எ-டு) நான், அவன், இவன், அது, இது. இது தன்னிலை, முன்னிலை, படர்க்கை என மூன்று இடங்களில் வரும்.

இதன் வகைகள் பின்வருமாறு, தனிப்பட்ட பிரதிப்பெயர்ச்சொல், உரிமைவடிவப் பிரதிப்பெயர்ச்சொல், பிரதிபலிக்கும் வடிவப் பிரதிப்பெயர்ச்சொல், உறுதியான பிரதிப்பெயர்ச்சொல், சுட்டிக் காட்டும் பிரதிப்பெயர்ச்சொல், அறுதியற்ற பிரதிப்பெயர்ச்சொல், பங்கீட்டிப் பிரதிப்பெயர்ச்சொல் மற்றும் வினாப் பிரதிப்பெயர்ச்சொல்.

## சான்றுகள்


## மேலும் காண்க
*ஆங்கில இலக்கணம்
*தமிழ் இலக்கணம்
*பிரெஞ்சு இலக்கணம்
*இடாய்ச்சு இலக்கணம்

## வெளி இணைப்புகள்

பகுப்பு:சொற்களின் வகைகள்
அல்கேரோ நகரம்

**அல்கேரோ** (*Alghero*, காட்டலான்: *l'Alguer*) என்பது இத்தாலியிலுள்ள குடிமக்களைக் கொண்ட ஒரு நகரம். இது வட மேற்கு சார்தீனியாவிலுள்ள சசாரி என்னும் பகுதியில் உள்ளது. இதன் மக்கள்தொகை கிட்டத்தட்ட 42,000.

## வரலாறு

## மொழி
காட்டலான் மொழி

## முக்கிய இடங்கள்

## மேலும் காண்க
* காட்டலான் மொழி
* சார்தீனியா
* சார்தீனியன்
* இத்தாலியன்
* பிராஞ்சா

## வெளி இணைப்புகள்

பகுப்பு:இத்தாலிய நகரங்கள்
ஆங்கில ஒப்பீட்டு வாக்கியம்

ஆங்கிலத்தில் மூன்று வகையில் ஒப்பிடலாம். அவை, positive degree, comparative degree மற்றும் superlative degree எனப்படும்.

## ஒரு பொருள் ஒப்பீட்டு வாக்கியம்(Positive Degree)
ஒரு பொருளை மட்டுமே குறிப்பிட்டுச் சொல்வதே ஒரு பொருள் ஒப்பீட்டு வாக்கியம் (positive degree) ஆகும். 
*(எ-டு)
# The rose is a beautiful flower. (உரோசாப் பூ ஒரு அழகானப் பூ.) (Positive degree)
# Kumar is a clever boy. (குமார் புத்திசாலியான பையன்.)

### [[ஆங்கிலச் சொற்றொடர் அமைத்தல்/கட்டுதல்|வாக்கிய அமைப்பு]]

## இரு பொருள்/பல பொருள் ஒப்பீட்டு வாக்கியம்(Comparative Degree)
ஒரு பொருளை மற்றொரு பொருளுடனோ அல்லது மற்ற பல பொருட்களுடனோ ஒப்பிடுவதே இரு பொருள்/பல பொருள் ஒப்பீட்டு வாக்கியம் (comparative degree) எனப்படும்.
*(எ-டு)
# The rose is more beautiful than the lily. (உரோசாப் பூ  லீலீப் பூவை விட அழகாக உள்ளது.) (Comparative degree) 
# Kumar is cleverer than many other boys/most other boys. (குமார் பல/பெரும் பாலான பையன்களை விட புத்திசாலி.)

### [[ஆங்கிலச் சொற்றொடர் அமைத்தல்/கட்டுதல்|வாக்கிய அம

## அனைத்துப் பொருட்களின் ஒப்பீட்டு வாக்கியம்(Superlative Degree)
ஒரு பொருளை மற்ற எல்லா பொருட்களோடும் ஒப்பிட்டுப் பேசுவதே அனைத்துப் பொருட்களின் ஒப்பீட்டு வாக்கியம் (superlative degree) ஆகும். 
*(எ-டு)
# The rose is the most beautiful flower. (உரோசாப் பூ உலகிலேயே அழகிய பூ.) (Superlative degree) 
# Kumar is the cleverest boy. (குமார் தான் உலகிலேயே புத்திசாலியான பையன்.)

### [[ஆங்கிலச் சொற்றொடர் அமைத்தல்/கட்டுதல்|வாக்கிய அமைப்பு]]

## குறிப்புகள்
* ஒரு பொருள் ஒப்பீட்டு வாக்கியத்தில் வரும் பெயர் உரிச்சொல் எந்த மாற்றமும் கொள்வதில்லை.
* இரு பொருள்/பல பொருள் ஒப்பீட்டு வாக்கியத்தில் வரும் பெயர் உரிச்சொல், அதன் இறுதியில் -er என்ற எழுத்துகளையோ அல்லது more என்ற மற்றொரு சொல்லையோ கொண்டு வருவதுடன், than என்ற சொல்லையும் ஒப்பிடப்படும் இரண்டாவது பொருளின் முன் கொண்டு வரும்.
* அனைத்துப் பொருட்களின் ஒப்பீட்டு வாக்கியத்தில் வரும் பெயர் உரிச்சொல், அதன் இறுதியில் -est என்ற எழுத்துகளையோ அல்லது most என்ற மற்றொரு சொல்லையோ கொண்டு வருவதுடன், the என்ற பெயர்சொற்குறியையும் வினைச்சொல்லின் பின்னும் பெயர் உரிச்சொல்லின் முன்னுமாகக் கொண்டு வரும்.

## மேலும் காண்க
*ஆங்கில இலக்கணம் 
*ஆங்கில எழுத்து 
*தமிழ் எழுத்து 
*ஆங்கில மொழியாக்கம் 
*மொழியாக்கம் 
*ஆங்கில இலக்கியம்

## மேற்கோள்கள்

பகுப்பு:ஆங்கில இலக்கணம்
ரூச் பூங்கா

[thumb|right|250px|[கனடாவில் உள்ள டொராண்ட்டோ நகருக்கு அருகில் உள்ள **உரூழ்சு புரவகம்**]]
**ரூச் பூங்கா** என்பது என்பது கனடாவில் ரொறன்ரோ நகரத்துக்கு அருகாமையில் இருக்கும் மிகப் பெரிய இயற்கை சூழல் கொண்ட பூங்கா ஆகும். ரூச் ஆற்றையும், பல்வேறு நீர் ஓட்டங்களையும், காடுகளையும், வயல்வெளிகளையும் இந்த நிலப்பரப்புக் கொண்டுள்ளது. இங்கேயே ரொறன்ரோ உயிரினக்காட்சிச்சாலை அமைந்துள்ளது.

பகுப்பு:ரொறன்ரோ பூங்காக்கள்